CELEX: 62015CN0650
Language: bg
Date: 2015-12-04 00:00:00
Title: Дело C-650/15 P: Жалба, подадена на 4 декември 2015 г. от Polyelectrolyte Producers Group GEIE (PPG), SNF SAS срещу решението, постановено от Общия съд (пети разширен състав) на 25 септември 2015 г. по дело T-268/10 RENV, Polyelectrolyte Producers Group GEIE (PPG), SNF SAS/Европейска агенция по химикалите (ECHA)

8.2.2016   
            
            
               BG
            
            
               Официален вестник на Европейския съюз
            
            
               C 48/25
            
         Жалба, подадена на 4 декември 2015 г. от Polyelectrolyte Producers Group GEIE (PPG), SNF SAS срещу решението, постановено от Общия съд (пети разширен състав) на 25 септември 2015 г. по дело T-268/10 RENV, Polyelectrolyte Producers Group GEIE (PPG), SNF SAS/Европейска агенция по химикалите (ECHA)
   (Дело C-650/15 P)
   (2016/C 048/30)
   Език на производството: английски
   
      Страни
   
   
      Жалбоподател: Polyelectrolyte Producers Group GEIE (PPG), SNF SAS (представители: R. Cana, avocat, D. Abrahams, barrister, E. Mullier, avocate)
   
      Друга страна в производството: Европейска агенция по химикалите (ECHA), Кралство Нидерландия, Европейска комисия
   
      Искания на жалбоподателя
   
   Жалбоподателите искат от Съда:
   
               —
            
            
               да отмени решението на Общия съд по дело T-268/10 RENV,
            
         
               —
            
            
               да отмени обжалваното решение,
            
         
               —
            
            
               при условията на евентуалност, да върне делото на Общия съд, за да постанови той решение по искането на жалбоподателите за отмяна,
            
         
               —
            
            
               да осъди ECHA да заплати съдебните разноски, включително тези пред Общия съд.
            
         
      Основания и основни доводи
   
   Жалбата е срещу решението на Общия съд по дело T-268/10 RENV, с което се отхвърля подадената от жалбоподателите жалба срещу решението на Европейската агенция по химикалите („ECHA“) за идентифициране на акриламида като вещество, което отговаря на критериите по член 57 от Регламент № 1907/2006 (1) относно регистрацията, оценката, разрешаването и ограничаването на химикали, в съответствие с член 59 от Регламент № 1907/2006.
   Изтъкнатите от жалбоподателите основания могат да се резюмират по следния начин:
   
               1.
            
            
               Общият съд е допуснал грешка при прилагане на правото, като е разтълкувал погрешно Регламента REACH в тълкуването, което е дал, на определението за „междинен продукт“ в член 3, точка 15 от Регламента REACH:
               
                           а)
                        
                        
                           като е разтълкувал крайните употреби на синтезираното вещество като критерий за изключване, което противоречи на ясния текст на член 3, точка 15;
                        
                     
                           б)
                        
                        
                           като е разтълкувал определението за „междинни продукти“ по начин, който противоречи на целта на разпоредбите на Регламента REACH и
                        
                     
                           в)
                        
                        
                           като не е направил самостоятелна преценка и като се е позовал на ирелевантни точки от приложение 4 към Насоки на ECHA за междинните продукти;
                        
                     
         
               2.
            
            
               Общият съд е нарушил задълженото за мотивиране, като не е разгледал довода на жалбоподателите, че член 2, параграф 8, буква б) от Регламента REACH включва дял VII от Регламента REACH в неговата цялост;
            
         
               3.
            
            
               Общият съд е допуснал грешка при прилагане на правото, като е разтълкувал погрешно Регламента REACH, доколкото е приел, че междинните продукти не са освободени от член 59 от Регламента REACH;
            
         
               4.
            
            
               Общият съд е допуснал грешка при прилагане на правото, като е приел, че ECHA не е допуснала явна грешка в преценката, пропускайки да вземе предвид информацията в приложение XV към Регламента REACH;
            
         
               5.
            
            
               Общият съд е допуснал грешка при прилагане на правото в преценката си, че обжалваното решение е пропорционално и
            
         
               6.
            
            
               Общият съд е нарушил задължението си за мотивиране, като е пропуснал да разгледа по-малко ограничителните мерки, изтъкнати от жалбоподателите.
            
         
      (1)  Регламент (ЕО) № 1907/2006 на Европейския парламент и на Съвета от 18 декември 2006 година относно регистрацията, оценката, разрешаването и ограничаването на химикали (REACH), за създаване на Европейска агенция по химикали, за изменение на Директива 1999/45/ЕО и за отмяна на Регламент (ЕИО) № 793/93 на Съвета и Регламент (ЕО) № 1488/94 на Комисията, както и на Директива 76/769/ЕИО на Съвета и директиви 91/155/ЕИО, 93/67/ЕИО, 93/105/ЕО и 2000/21/ЕО на Комисията (ОВ L 396, стр. 1; Специално издание на български език, 2007 г., глава 13, том 60, стр. 3 и поправки в ОВ L 36, 2009 г., стр. 84 и ОВ L 118, 2010 г., стр. 89).